Document ID: 31995R1516

Komisijas Regula (EK) Nr. 1516/95
(1995. gada 29. jūnijs),
ar kuru groza Regulu (EEK) Nr. 1722/93, kas paredz sīki izstrādātus noteikumus par to, kā piemērot Padomes Regulu (EEK) Nr. 1766/92 un Regulu (EEK) Nr. 1418/76 ražošanas kompensāciju sakarā attiecīgi labības un rīsu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Iestāšanās aktu un Regulu (EK) Nr. 3290/94 [2], un jo īpaši tās 7. pantu,
ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 3290/94, un jo īpaši tās 9. pantu,
tā kā Komisijas 1993. gada 30. jūnija Regula (EEK) Nr. 1722/93, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 un Padomes Regulu (EEK) Nr. 1418/76 ražošanas kompensāciju sakarā attiecīgi labības un rīsu nozarē [4], kurā jaunākie grozījumi izdarīti ar Regulu (EK) Nr. 3125/94 [5], jāpielāgo, lai ņemtu vērā labības importa režīmu, kas izriet no Lauksaimniecības nolīguma, kurš noslēgts daudzpusējo tirdzniecības sarunu Urugvajas kārtā; tā kā, lai pārliecinātos, ka ražošanas kompensācijas lielums ir noteikts pareizi, jānovēro kukurūzas un/vai kviešu un miežu cenas Kopienas un pasaules tirgū;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 1722/93 ar šo groza šādi:
1. Regulas 1. panta 6. punktu aizstāj ar šādu:
"6. Par cieti, ko importē Kopienā saskaņā ar importa režīmu, ar kuru paredz ievedmuitas samazināšanu, nevar saņemt ražošanas kompensāciju."
2. Regulas 3. panta 2. un 3. punktu aizstāj ar šādiem:
"2. Kompensāciju par tonnu kukurūzas cietes, kviešu cietes, kartupeļu cietes, rīsu cietes vai šķelto rīsu cietes aprēķina inter alia pēc starpības starp:
i) labības intervences cenu attiecīgajā mēnesī, ņemot vērā kukurūzas tirgus cenas svārstības,
un
ii) Roterdamas vidējām reprezentatīvajām CIF importa cenām, ko izmanto, aprēķinot ievedmuitu kukurūzai divās nedēļās pirms pieteikuma iesniegšanas mēneša, un ko reizina ar koeficientu 1,60.
3. Kompensāciju par tonnu miežu cietes vai auzu cietes īpaši aprēķina pēc starpības starp:
i) labības intervences cenu attiecīgajā mēnesī, ņemot vērā miežu tirgus cenas atšķirības,
un
ii) Roterdamas vidējām reprezentatīvajām CIF importa cenām, ko izmanto, aprēķinot ievedmuitu miežiem divās nedēļās pirms pieteikuma iesniegšanas mēneša, un ko reizina ar koeficientu 2,7."
3. Regulas 12. pantu aizstāj ar šādu:
"12. pants
Trīs mēnešu laikā pēc tam, kad beidzies 3. panta 1. punktā norādītais laikposms, dalībvalstis paziņo Komisijai tās cietes veidu, daudzumu un izcelsmi (kukurūza, kvieši, kartupeļi, mieži, auzas vai rīsi), par kuru izmaksāta kompensācija, kā arī no minētās cietes iegūto produktu veidu un daudzumu."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1995. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 29. jūnijā

Labels: 17
6